ಮಳೆಗಾಲದಲ್ಲಿರಲಿ ಕೂದಲಿನ ಬಗ್ಗೆ ತೀವ್ರ ಕಾಳಜಿ..! ಮಳೆಗಾಲದಲ್ಲಿ ಕೊಡೆ ಇಲ್ಲದೆ ಒದ್ದೆಯಾಗುತ್ತ ನಡೆದಾಡುವುದು ಎಂದರೆ ಎಲ್ಲರಿಗೂ ಇಷ್ಟ. ಆದರೆ ಇದು ಕೂದಲಿನ ಆರೋಗ್ಯದ ಮೇಲೆ ಯಾವ ರೀತಿಯಲ್ಲಿ ದುಷ್ಪರಿಣಾಮ ಬೀರುತ್ತದೆ ಎಂಬುದು ನಿಮಗೆ ತಿಳಿದಿದೆಯೇ? ಮಳೆಗಾಲದಲ್ಲಿ ಕೂದಲು ಅತಿಯಾಗಿ ಉದುರಲು ಮೊದಲ ಕಾರಣ ಎಂದರೆ ತಲೆ ಮೇಲೆ ಹೆಚ್ಚಿನ ಪ್ರಮಾಣದ ತೇವಾಂಶ ಉಳಿದುಕೊಳ್ಳುವುದು. ಇದು ಜಿಡ್ಡಿನ ರೂಪಕ್ಕೆ ತಿರುಗಿ ತೀವ್ರವಾದ ತಲೆ ಹೊಟ್ಟು ಹಾಗೂ ತುರಿಕೆ ಕಾಣಿಸಿಕೊಳ್ಳುತ್ತದೆ. ಕೂದಲಿನ ವಿಚಾರದಲ್ಲಿ ತಕ್ಷಣ ಕಾಳಜಿ ವಹಿಸದೆ ಹೋದಲ್ಲಿ ಇದು ಹಲವು ರೀತಿಯ ಸೋಂಕುಗಳಿಗೂ ಕಾರಣವಾಗುತ್ತದೆ. ಇದರ ಪರಿಹಾರಕ್ಕೆ ನೀವು ಮಾಡಬೇಕಾದಿಷ್ಟೇ. ಕೊಡೆ ಹಿಡಿದುಕೊಳ್ಳದೆ ಮನೆಯಿಂದ ಹೊರ ಹೋಗದಿರಿ. ಒದ್ದೆ ತಲೆಯನ್ನು ಬಾಚಿ ಕಟ್ಟದಿರಿ. ಸ್ನಾನವಾದ ತಕ್ಷಣ ಕೂದಲು ಒಣಗಿಸಿ. ವಾರಕ್ಕೆರಡು ಬಾರಿ ಎಣ್ಣೆ ಹಚ್ಚಿ ಕೂದಲು ತೊಳೆಯಿರಿ. ಜಿಡ್ಡಿನಂಶ ತಲೆಯಲ್ಲಿ ಉಳಿದುಕೊಳ್ಳದಂತೆ ನೋಡಿಕೊಳ್ಳಿ. ತಲೆ ಸ್ನಾನದ ವೇಳೆ ಉತ್ತಮ ಗುಣಮಟ್ಟದ ಶಾಂಪೂ ಬಳಸಿ. ಕೆಮಿಕಲ್ ಫ್ರೀ ಶಾಂಪೂ ಆಗಿದ್ದರೆ ಇನ್ನೂ ಒಳ್ಳೆಯದು. ಅದೇ ರೀತಿ ಸ್ನಾನವಾದ ತಕ್ಷಣ ಕೂದಲು ಒಣಗಿಸಿ. ಡ್ರೈಯರ್ ಬಳಸಬಹುದು ಇಲ್ಲವಾದರೆ ಫ್ಯಾನ್ ಕೆಳಗೆ 10 ನಿಮಿಷ ಕೂತರು ಸಾಕು.The post ಮಳೆಗಾಲದಲ್ಲಿರಲಿ ಕೂದಲಿನ ಬಗ್ಗೆ ತೀವ್ರ ಕಾಳಜಿ..! first appeared on Lovely Dunia.